בס"ד, ניסן תשפ"ה

מכות דף ט"ז, בל תשקצו

1. **האיסור ורמתו**
2. **מכות, דף ט"ז:** "אמר רב אחאי: המשהה את נקביו - עובר משום לא תשקצו. אמר רב ביבי בר אביי: האי מאן דשתי בקרנא דאומנא - קא עבר משום לא תשקצו".
3. **חידושי הריטב"א שם:** "אמר רב ביבי אביי האי מאן דשתי בקרנא דאומנא וכו'. מפורש במהדורא קמא פירוש רבינו מאיר הלוי ז"ל בזה, ונראה ממנו דס"ל שזה איסור תורה, אבל כל המפרשים ז"ל כתבו שאינו אלא מדרבנן וקרא אסמכתא בעלמא כאידך דהמשהה נקביו".
4. **ספר יראים, ע"ג:** "שלא לשקץ את הגוף. הזהירה תורה לישראל בפרשת ויהי ביום השמיני דכתיב אל תשקצו את נפשותיכם פי' אל תמאסו עצמכם ואל תאכלו במאוס ובשיקוץ כדאמר רב ביבי בר אביי באלו הן הלוקין".
5. **רמב"ם מאכלות אסורות, סוף פרק י"ז:** "אסרו חכמים מאכלות ומשקין שנפש רוב בני אדם קיהה מהן ... וכן אסור לאדם שישהה את נקביו כלל בין גדולים בין קטנים, וכל המשהה נקביו הרי זה בכלל משקץ נפשו, יתר על חלאים רעים שיביא על עצמו ויתחייב בנפשו, אלא ראוי לו להרגיל עצמו בעתים מזומנים כדי שלא יתרחק בפני בני אדם ולא ישקץ נפשו. וכל הנזהר בדברים אלו מביא קדושה וטהרה יתירה לנפשו, וממרק נפשו לשם הקדוש ברוך הוא שנאמר והתקדשתם והייתם קדושים כי קדוש אני".
6. **דרכי היתר**
7. **שולחן ערוך אורח חיים, ג' י"ז:** "המשהה נקביו, עובר משום בל תשקצו".
8. **שולחן ערוך הרב תניינא, שם:** ויש אומרים שבקטנים אין בהם משום בל תשקצו אלא שאסרו משום סכנה וגם שלא יהא עקר. וכל שיכול להעמיד עצמו עד כדי שיעור הילוך פרסה אין בו משום בל תשקצו ולא משום סכנה בין בקטנים בין בגדולים לדברי הכל. ויש אומרים שאפילו אינו יכול להעמיד עצמו פחות הרבה מכשיעור הילוך פרסה אין בו משום בל תשקצו כל זמן שאינו נצרך ומתאוה הרבה".
9. **משנה ברורה שם:** "האיסור בל תשקצו נדחה מפני כבוד הבריות כגון המשהא נקביו עד שימצא מקום צנוע וכה"ג".
10. **רדב"ז מאכלות אסורות, י"ז כ"ט:** "ומ"מ אם אוכל או שותה דבר מכל אלו לרפואה אין זה משוקץ אצלו ומותר, ועל זה נהגו לשתות מי רגלים לרפואה".
11. **שו"ת ציץ אליעזר, י"ב מ"ה:** "ובנוגע לאיסור בל תשקצו שיש בזה יעוין בספר נמוקי או"ח להגאון ממונקטש ז"ל סי' ג' סעי' י"ז שמביא בשם אביו הגאון בעל דרכי תשובה ז"ל שאמר לו שמקובל מאבותיו הקדושים זי"ע אשר יש שיש לו חולי השלשול ל"ע אשר זאת רפואתו שישהה נקביו ולא ילך בכל עת שיצטרך כיון שזהו חליו שנתעורר חום בכרכשתא או בבני מעיו פנימה ונדמה לו בכ"ע =בכל עת= שיצטרך לנקביו, ע"כ צריך לעצור ולא לילך ועי"ז יתחזק ויתרפא, וכי אז אינו עובר כלל על בל תשקצו. ובספר הנקרא בשם שרגא המאיר סי' ע"ד ראיתי שמביא בשם אביו ז"ל שהביא ראי' נכונה שאין בכה"ג שעושה לרפואה משום בל תשקצו ... ורשמתי בזה להציל רבים וכן שלמים ולידע כי רבים שהחמירו והחלישו א"ע את גופם ונשמתם, ומהדמיון בא לידי חולשה וכו' מ"מ כל ערום יעשה בדעת של תורה ועי"ז שלא יחמיר לחוש לדמיונות יתחזק ויתרפא ולא יצטרך באמת לנקביו, ולא יבלבלוהו רעיוניו וכו' יעו"ש ביתר אריכות מקבלה ומסברא, ואכמ"ל יותר מזה".
12. **ליקוטי בעל שם טוב על התורה:** "ואמר הרב הקדוש רבינו יחיאל מיכל מזלאטשוב ז"ל, שיש כח להטומאה הבאה מבל תשקצו, כי פוגם מאוד, וביותר נשמה דקה הוא פוגם ביותר".